b'\n_START_ARTICLE_\nTijan Jaiteh\n_START_SECTION_\nSeurajoukkueura\n_START_PARAGRAPH_\nJaiteh siirtyi kotimaansa Gambia Ports Authorityst\xc3\xa4 Norjan Tippeligaenin SK Branniin, jossa h\xc3\xa4n voitti heti ensimm\xc3\xa4isell\xc3\xa4 kaudellaan Tippeligaenin mestaruuden. H\xc3\xa4n pelasi seuran paidassa vuosina 2007\xe2\x80\x932012 68 ottelua onnistuen maalinteossa kahdesti. Vuonna 2011 h\xc3\xa4n k\xc3\xa4vi lainalla Tanskan Superliigan Randersissa. Kaudet 2012 ja 2013 Jaiteh pelasi Norjan Adeccoligaenin Sandefjord Fotballissa tehden kolme maalia pelaamassaan 52 ottelussa. Kauden 2014 Jaiteh pelasi Tippeligaenin Sandnes Ulfissa ollen kent\xc3\xa4ll\xc3\xa4 24 ottelussa. Tammikuussa 2015 Jaiteh siirtyi Slovenian PrvaLigan FC Koperiin, jossa h\xc3\xa4n pelasi vain kaksi ottelua._NEWLINE_Huhtikuussa 2016 Jaiteh solmi loppukauden kattavan sopimuksen Suomen Veikkausliigan Kuopion Palloseuran kanssa.\n_START_SECTION_\nMaajoukkueura\n_START_PARAGRAPH_\nVuonna 2005 Jaiteh oli mukana voittamassa Gambian alle 17-vuotiaiden kanssa ik\xc3\xa4luokan Afrikan-mestaruutta. Samana vuonna h\xc3\xa4n pelasi my\xc3\xb6s alle 17-vuotiaiden MM-kilpailuissa kahdessa ottelussa. Vuoden 2007 alle 20-vuotiaiden MM-kilpailuissa Jaiteh pelasi nelj\xc3\xa4ss\xc3\xa4 ottelussa. Gambian jalkapallomaajoukkueessa Jaiteh debytoi kes\xc3\xa4kuussa 2008 MM-karsintaottelussa Liberiaa vastaan. Avausmaali syntyi elokuussa 2011 yst\xc3\xa4vyysottelussa Kongon demokraattisen tasavallan verkkoon.'